google/wiki40b huggingface dataset:
Klassekampens Venner

Klassekampens Venner er en organisasjon som arbeider for å støtte avisen Klassekampen, først og fremst gjennom økonomiske bidrag. Medlemmene forplikter seg til å gi faste økonomiske bidrag til avisen. Leder i foreningen er Sveinung Mjelde (2010).
Klassekampens Venner ble startet i 1983, og hadde i 2010 vel 1300 medlemmer. I 2009 bidro foreningen med 1,8 millioner i alt, som en form for «lesernes egen pressestøtte». Høsten 2016 var medlemstallet økt til nærmere 4000, og samlet bidrag til om lag 5 millioner, noe som ifølge avisens styreformann innebar at hver niende abonnent også var medlem av venneforeningen.
Klassekampens Venner organiserer hvert år julemesse til inntekt for avisen, og organisasjonen deler ut stipend til avisens medarbeidere. Klassekampens Venner eier om lag 15 prosent av aksjene i avisen.
Grynex

Utseende

Homonoeini er middelsstore, stort sett lyst brunlige trebukker. Antennene er omtrent så lange som kroppen.

Utbredelse

Slekten er utbredt i India.
«Anna af Sand»

Historie

«Anna af Sand» ble sjøsatt i Hardanger i 1848, og etter nesten femti års ble hun satt på land for nødvendig ombygging i 1896. Skroget var utslitt og måtte ombygges. Riggen måtte skiftes. Da tilhørte hun Torger Bjørnsen Marvik. Etter ombyggingen ga  han fartøyet samme navn som kona si, Anna. Like etter ble hun solgt til Sand. Siden dengang har hun alltid båret navnet Anna af Sand.
I 1968 ble jakten oppdaget av skipsreder Torolf Smedvig. Han innså hvilke kulturverdier «Anna af Sand» representerte, og kjøpte henne med tanke på restaurering. I 1973 ble «Anna» gitt som gave til Stavanger maritime museum. 
Siden den gang har «Anna af Sand» blitt flittig benyttet til representasjonsoppdrag både i Norge og i utlandet.

Lengde, bredde og høyde

Jakten er 15,8 meter lang og 5,5 meter bred, og mastehøyden er imponerende 19 meter.
Nathan Smith

Verdenscupseire

Nathan Smith vant jaktstarten i Khanty-Mansijsk 21. mars 2015, hans første seier i et verdenscup-renn.
Byavisa Larvik & Stavern

Byavisa Larvik & Stavern er en gratisavis som gis ut i Larvik i Vestfold. Den kom ut første gang 1. desember 2010 med Stine Indahl som ansvarlig redaktør. Avisa trykkes i ca. 40.000 eksemplarer og kommer ut ca. annenhver onsdag. Den fulldistribueres i Larvik, Stavern og Lardal.
Grå skogmåler

Utseende

En middelsstor (vingespenn 23 – 32 mm), slank, brungrå måler. Forvingen er forholdsvis lys med smale, mørkere tverrbånd, i motsetning til flere beslektede arter vanligvis uten et bredt, mørkere tverrbånd i midten, mønsteret kan ellers variere nokså mye. Nær vingens bakhjørnet er den en kort, brungul, bølgete tverrstrek. Bakvingen er grå, lysere ved roten. Larven er naken, lang og slank, grønn på ryggen med to hvite ryggstriper, på sidene bredt lillarød.

Levevis

Larven lever på blåbær, blokkebær og finnmarkspors.

Utbredelse

Dette er en nordlig art som forekommer i Nord- og Øst-Europa, videre østover gjennom Sibir til Japan. I Norge er den funnet i innlandet i Sør-Norge(Hedmark, Oppland, Aust-Agder, Møre og Romsdal og Sør-Trøndelag) og i Nord-Norge.
Hapy

Beskytter av lungene

Han er sønn av Horus og Iris (eller Serket). Han er vanligvis framstilt visuelt med hodet til en bavian, og hans særskilte oppgave var å beskytte lungene til de avdøde. Av den grunn ble hans krukke av kanopiske krukker dekorert med et bavianhode på lokket. I krukken ble lungene lagret etter at de var tatt ut av liket som ble mumifisert. Hapy sto selv under beskyttelse av gudinnen Nefthys.
Når Hapys bilde opptrådte på siden av gravkisten, ble han vanligvis vendt med den siden av kisten som var rettet mot nord. Da praksisen med balsamering endret seg i tredje mellomperiode og de mumifiserte organene ble lagt tilbake på innsiden av liket, ble en amulett av Hapy lagt i likets bukhule.
Rory Dall O'Catháin

Liv og virke

O'Catháin ble født inn i en lavadelig slekt med gods i Londonderry. Han var blind fra fødselen og gikk derfor under tilnavnet Ruaidhrí Dall («Blinde Rory»). Det hersker betydelig usikkerhet om fødsels- og dødsår, alt som kan sies sikkert er at han var i live på første halvdel av 1600-tallet. Han var hovedsakelig virksom i Skottland.
O'Catháin er mest kjent for komposisjonen  Tabhair dom do Lámh/Give Me Your Hand, som fikk et stort oppsving etter at  Planxty spilte den inn på sporet «Raggle Taggle Gypsy – Tabhair dom do Lâmh» på albumet Planxty (1989). Blant andre har Bjarte Eike / Barokksolistene brukt melodien på albumet The Image of Melancholy (2016).
Andre komposisjoner tilskrevet Ó Catháin er Port Athol, Port Gordon, Port Lennox, The Fiddler's Content og Rorie Dall's Sister's Lament.
Anoeme

Utseende

Middelsstore (ca. 18-25 millimeter), slanke, gulbrune til svarte trebukker. Antennene er lange og kraftige. Kjevene er ikke forstørrede. Pronotum har mer eller mindre rundede sider. Dekkvingene er grovt og tett punkterte.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er vidt utbredt i Afrika sør for Sahara.
Fransk mesterskap i terrengløp 1890

Fransk mesterskap i terrengløp 1890 ble arrangert 20. april 1890, i området Bellevue - Chaville - Ville d'Avray i departementet Hauts-de-Seine. Dette var det tredje franske mesterskapet i terrengløp som ble arrangert.
Serie A 1933–1934

Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Grunnkretser i Tokke kommune

Grunnkretser i Tokke kommune er delområder og grunnkretser som seksjonerer Tokke kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Shadow Chaser

Shadow Chaser er et musikkalbum med Waste Lagoon, utgitt i 2001. Dette ble bandets første og siste plateutgivelse.
Menyuan

Menyuan (kinesisk: 门源回族自治县; pinyin: Ményuán huízú Zìzhìxiàn) er et autonomt fylke for huikinesere i det autonome prefektur Haibei i provinsen Qinghai i Folkerepublikken Kina.
Befolkningen var på 145 613 innbyggere i 1999.
Byen Haomen hadde 27 739 innbyggere i 2000.
Friidrett under Samveldelekene 2018 – 100 meter menn (T12)

100 meter for menn (T12) for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 9. april 2018.

Første runde

Første runde bestod av to heat, der den beste i hvert heat (Q) og de to raskeste for øvrig (q) gikk videre.
Rhaebosterna

Utseende

Middelsstore, ovale, hvelvede, blanke, gulbrune bladbiller. Forkroppen er fint og tett punktert, dekkvingene har kraftige punktrader.

Utbredelse

Slekten er utbredt i Australia (Victoria, Queensland).
The Inbetweeners

Handling

The Inbetweeners handler om fire tenåringer og deres hverdag. Fokuset er trukket på Will, som i første sesong nettopp har sluttet på en privatskole, på grunn av at hans far har forlatt familien, noe som har medført økonomiske problemer. På den nye skolen, Rudge Park Comprehensive School, støter han på trøbbel. Will har tidligere i sin skolegang hatt en del problem med å sosialisere seg og har blitt mobbet, men på den nye skolen stifter han fort bekjentskap med en gjeng med tre gutter, Simon, Jay og Neil.
De franske religionskrigene

Framveksten av kalvinisme

Protestantiske tanker ble først introdusert i Frankrike under styret til renessansekongen Frans I (1515–1547) i form av læren til tyske Martin Luther og sirkulerte for mer enn et år uhindret rundt om i Paris. Selv om kongen bestemt motsatte seg kjetteri var det et problem å gjenkjenne hva som faktisk var kjettersk; katolsk lære og definisjon av ortodoks (rettroende) tro var uklar. Frans I forsøkte å styre mot en mellomvei i utviklingen av en religiøse skisma (splittelse) i Frankrike. Til tross for dette besluttet katolske autoriteter i januar 1536 at de som var klassifisere lutheranere var egentlig zwinglianere, tilhengere av Huldrych Zwingli.
Protestantismen fikk nedslag i de nedre samfunnslag i Frankrike. Imidlertid ble kalvinismen, en form for protestantisme, introdusert av Jean Calvin, som var født i Noyon i Picardie i 1509, og hadde flyktet fra Frankrike i 1536 etter Affaire des Placards (se nedenfor).
Kalvinismen i særdeleshet synes å fått støtte fra adelen. Det er antatt at det begynte med Louis de Bourbon, fyrste av Condé, som på hjemreisen fra en militær kampanje til Frankrike, passerte gjennom Genève i Sveits. Her hørte han en preken til en kalvinistisk prest. Senere ble Louis de Bourbon en framstående skikkelse blant hugenottene i Frankrike. I 1560 konverterte Johanna III av Navarra, dronningregent av Navarra, til kalvinismen, muligens under innflytelse av Theodor Beza. Hun giftet seg senere med Antoine de Bourbon, og deres sønn Henrik IV ble en lederskikkelse blant hugenottene.

Affaire des Placards

Frans I fortsatte sin politikk med å søke en mellomvei i det religiøse skillet i Frankrike. Det varte fram til hendelsen med Affaire des Placards  hvor antikatolske plakater ble hengt oppi Paris i fire andre byer, i løpet av natten til 17. oktober 1534. En av dem ble hengt opp på døren til kongens soverom, og skremte Frans I inngående. Plakatene var lutherske, men zwingliansk i sin ekstreme antikatolske vesen, særlige den absolutte avvisningen av den katolske lære om virkelig tilstedeværelse. Protestantismen ble identifisert som «en religion av opprørere», og hjalp den katolske kirke til å definere protestantismen som kjetteri. I kjølvannet av posterne ble kongen langt hardere mot protestantene. Frans I hadde blitt hardt kritisert av katolske autoriteter for hans innledende toleranse mot protestantismen, men ble nå engasjert i å undertrykke dem. På samme tid arbeidet han for en allianse med det osmanske riket. De osmanske og muslimske ambassadørene fulgte kongen til Paris hvor de overvar at de som ble tatt eller mistenkt for å hengt opp plakater i Affaire des Placards ble brent på bålet den 21. januar 1535 foran katedralen Notre-Dame.
Noen få år senere sendte kongen ut ediktet i Fontainebleau som slo fast at protestantisk kjetteri var «høyforræderi mot Gud og menneskeheten», og fortjente å straffes med tortur, tap av eiendom, offentlig ydmykelse og død.
Sogns

Sogns, også kjent som Sogns danseorkester, er et norsk danseband fra Dokka i Oppland startet i 2005. Bandet ble startet av bassist Geir Aage Sogn som i besetningen blant andre har fått med seg sin egen far, Aage Sogn fra Aage Sogns orkester.
Bandet var en av deltakerne i talentkonkurransen Lyden av lørdag som gikk på NRK1 høsten 2007. Juni 2008 kom debutalbumet Det kostar å vara kar, utgitt av Big Box Records. Albumet ble nominert til Spellemannprisen 2008 i klassen danseorkester.
Andvaka

«Andvaka» er navnet på et kvede av Snorre Sturlason, nevnt i Sturlunga saga. Snorre diktet kvedet til fru Kristina Nilsdotter, datterdatter av Erik den hellige, da han i 1219 besøkte henne og mannen hennes, lagmann Aksel i Gautland.
Det norrøne ordet andvaka kunne bety både 'nattevåk', 'søvnløshet', 'aktsomhet' og 'vaktsomhet' (mao.: «årvåkenhet»).
Malmö flygindustri MFI-10 Vipan

Brukt i der svenske flyvåpen

I 1963 ble det levert to MFI-10B (med sterkere motor) til Arméflyget for utprøving, flyene ble registrert som militære og fikk betegnelsen "Flygplan 54" Når utprøvingen etter ett år var klar. Ble begge levert tilbake fabrikken som registrerte de som sivile. Flyvåpenet valgte å ikke anskaffe de.
Medal Pro Memoria

Medal Pro Memoria er en polsk utmerkelse innstiftet i 2005 til minne om 60-årsjubileet for slutten av andre verdenskrig.

Utforming

Medaljens avers viser den polske ørn stående på et sverd som ligger over piggtråd. I bakgrunnen er et brutt gjerde.
Medaljens revers har teksten «PRO MEMORIA» skrevet over en bladkrans. Under bladkransen står teksten «8 MAJA 2005». Langs ytterkanten av reversen står det skrevet «URZĄD DO SPRAW KOMBATANTÓW I OSÓB REPRESJONOWANYCH"», den polske regjerings «Kontor for krigsveteraner og forfulgte mennesker».

Tildeling

Dekorasjonen blir tildelt personer som har bidratt til å hedre de som kjempet for Polens frihet under og etter andre verdenskrig.  
Norske mottakere av dekorasjonen er Bjørn Egge og Gunnar Sønsteby.
Øvstabø

Øvstabø er en gård i Gjesdal kommune i Rogaland fylke. Den ligger langs 45Fylkesvei 45, som går fra Ålgård til Sirdal. Gården er i dag delt i tre bruk. Like ved gården ligger en ubemannet bomstasjonen for Hunnedalsveien.
Navnet på gården har blitt diskutert i årtier. Statens kartverk har valgt å bruke Øvstabø, fra hvordan uttalen på gårdsnavnet har vært i generasjoner ('Ystabø'). Etterkommerne fra de som stammer fra gården er delt i to leire: Øvstebø og Østebø. De som mener det skal være Øvstebø, mener dette fordi det er den øverste gården i dalen (Øvste – øverst, bø – gård). De som mener det skal være Østebø, mener dette fordi det er den østligste gården i dalen.
Gården driver med geiter, og om sommeren er det mange turister som stopper for å se på dyrene, som i perioder oppholder seg på riksveien.
Til Øvstabø hører også Øvstabøstølen, som er et populært hytteområde. Ved stølen ligger også en av Stavanger Røde Kors Hjelpekorps' bemannede hytter, som også driver en værstasjon.
Mojnaq

Mojnaq (karakalpakisk: Мойнақ, russisk: Муйнак, usbekisk: Мўйноқ – Mo‘ynoq) er en by i den autonome republikken Karakalpakstan i det vestlige Usbekistan. Den tidligere havnebyen lå fram til andre halvdel av 1900-tallet på ei halvøy ved sørenden av Aralsjøen. Som følge av den vedvarende inntørkingen av innsjøen ligger bredden i dag 120 kilometer nord for byen.
Mujnak fikk bystatus i 1963, og var den gangen kjent som en fiskeriby. Hovedarbeidsgiver var fiskeflåten og et fiskeforedlingskombinat. På grunn av den dramatiske reduksjonen i vannstanden i Aralsjøen imidlertid har fisket og den tilhørende industrien blitt nedlagt, og en stor del av befolkningen har flyttet fra byen. Aktuelle innbyggertall finnes ikke, og det siste sikre tallet er 13 500 fra 2018.
Bordtennis under Asialekene 1990

Bordtennis under Asialekene 1990. Bordtennis var en av sportene under de ellevte Asialekene som ble arrangert i Beijing i Kina. Det var åttende gangen som bordtennis var med på programmet i Asialekene. Bordtennisturneringene ble avviklet i perioden 24. september til 1. oktober 1990. Det var i alt sju turneringer; single-, double og lagkonkurranse for menn og damer samt mixeddouble. Kina ble beste nasjon med fem gullmedaljer foran Sør-Korea med to.
High Fidelity

Film

Boken ble filmatisert i Stephen Frears' regi, som High Fidelity i 2000. I hovedrollene var John Cusack som Rob Gordon og Iben Hjejle som Laura. Ellers medvirkende: Jack Black, Catherine Zeta-Jones, Joan Cusack, Tim Robbins, Todd Louiso, Bruce Springsteen, Lisa Bonet og Lili Taylor.

Musikal

Broadway musikal fra 2006 basert på boken med handling av David Lindsay-Abaire, sangtekster av Amanda Green og musikk av Tom Kitt.
HB «Sundfoil I»

H/B «Sundfoil I» er en hydrofoilbåt bygget i 1963 for AB Sundfart, Malmö. Båten ble kjøp inn av Hardanger Sunnhordlandske Dampskibsselskap (HSD) i 1968 og omdøpt «Tjelden». Senere fikk den navnet «Tranen».

Rute

H/B Tjelden gikk i rute mellom Bergen og Ølen i Sunnhordland, med stopp underveis i Leirvik, Tittelsnes, og Skånevik. Ruten ble utført to ganger daglig tur/retur.
Satinder Vir Singh

Velgjører

Singh-familien har i samarbeid med Verdensbanken bidratt til å skaffe rent vann og bedre sanitærforhold til landsbyen de vokste opp i. Singh støtter også norske sikhorganisasjoner.
Cerro El Volador

Cerro El Volador er en ås og den største naturparken i den colombianske byen Medellín. Den har et areal på 106 hektar og strekker seg 82 meter over byen. Den utgjør en økopark med det offisielle navnet Parque Natural Regional Metropolitano Cerro El Volador.
Mange av de første bosetningene i Aburrádalen ble oppretta på åsen.
Bedriftsdemokratinemnda

Bedriftsdemokratinemnda var en norsk statlig nemnd som hadde myndighet til å gjøre unntak fra lov og forskrift om ansattes rett til representasjon i aksjeselskaper, ansvarlige selskaper, kommandittselskaper og statsforetaks styrende organer. Nemnda var også gitt myndighet til å etablere fellesordninger (konsernordninger) og avgjøre klager i forbindelse med valg til styringsorganene.
Nemnda bestod av syv medlemmer. To medlemmer med varamedlemmer ble oppnevnt etter innstilling fra Landsorganisasjonen i Norge, og to medlemmer med varamedlemmer ble oppnevnt etter innstilling fra Næringslivets Hovedorganisasjon. Lederen og to medlemmer med varamedlemmer skulle være nøytrale.
Nemndas sekretariat utgikk fra Arbeidsmiljø- og sikkerhetsavdelingen i Arbeidsdepartementet.
Fra 2018 ble oppgavene overført til Tvisteløsningsnemnda for arbeidsmiljøloven.
Gaveøkonomi

En gaveøkonomi er et sosialt system for utveksling av goder, som eksisterer og opprettholdes pga. andre insentiver enn (økonomisk) profitt. Fenomenet gaveøkonomi ble først beskrevet av sosiologen Marcel Mauss i essayet Gaven fra 1925. I essayet diskuterte Mauss praksisen med å gi gaver i arkaiske stammesamfunn.
I stammesamfunnene som Mauss beskrev medførte det å motta en gave en alvorlig forpliktelse ovenfor giveren, enhver gave eller tjeneste måtte møtes med en gjenytelse. Hvis gjenytelsen ikke kunne gis umiddelbart, ble mottakeren satt i gjeld til giveren – en gjeld som måtte innfris før eller siden. Gavegivingen var ritualisert ved overgangsriter og ekteskap, men gaver ble også utvekslet blant venner, ektefeller og besøkende (ankomst- og avskjedsgaver). Gavegivingen berørte både økonomiske, juridiske, private, politiske, estetiske og religiøse aspekter i stammesamfunnene. Aggregert sett førte gavegivingen med seg et bindende system av sosiale relasjoner som gjorde at samfunnene kunne eksistere gjennom generasjoner.
Et gavesystem kan beskrives ut fra minst tre nøkkelelementer, nemlig (1) dets sosiale distinksjon, (2) dets normer for resiprositet, og (3) dets ritualer og symbolikk. Gavesystemets sosiale distinksjon består av enhver praksis som blir vedlikeholdt og forsterket av å gi, og som skiller systemet fra andre sosiale system. Mauss sammenlignet gaveøkonomiene hos stammesamfunnene med samtidige teorier om utilitaristisk, vare- og pengebasert økonomi, og forsto gaveøkonomiene som et mer solidarisk alternativ.
Det andre nøkkelelementet, normer for resiprositet, utgjør føringer rundt hvordan gavene skulle håndteres eller gjengjeldes. På et samfunn på Trobriandøyene, var folk forpliktet til å gi bort mottatte gaver med en gang de ble mottatt – ingenting skulle beholdes av mottager såfremt det var mulig å gi gaven videre. Slik ble gavegivingen en svært dominerende aktivitet i øysamfunnet.
Det tredje nøkkelementet, ritualer og symbolikk, kjennetegnes av regelstyrte aktiviteter og symbolske uttrykk som ivaretar gavesystemet på et kollektivt plan. Et eksempel her er Potlatch-ritualet blant nordamerikanske indianere, hvor høvdingene blant annet ga bort store deler av sin egen rikdom til sin egen stamme. Dette styrket både grupperelasjonene i stammen, samtidig som høvdingen styrket sin posisjon gjennom å demonstrere rikdom og gavmildhet. Mauss' teorier om gaveøkonomier har blitt brukt av teoretikere helt fram til vår tid, spesielt innen forbrukerforskning.

Historie

Teoriene fra antropologien er også blitt brukt av historikere for å forstå økonomien i førmoderne tid. Før kapitalismen og industrialiseringen var gaveutveksling en viktig del av økonomien og det politiske spillet. Ledere som høvdinger og konger kunne gi gaver til andre personer av samme rang, eller til undersåtter. En gave måtte ikke nødvendigvis besvares med en gave, men kunne også gjengjeldes med politisk støtte eller andre tjenester.
Den siste magiker

Handling

Simen er en helt vanlig gutt fra Kløfta, han har venner, går på skole og lever et helt vanlig ungdoms-liv. En dag bestemmer derimot bestekompisen Anders at de sammen med kompisen Even skal knuse ei rute hos den gamle, langhårede originalen som bor i et falleferdig hus på enden av gata. Mannen blir omtalt som Indianeren blant ungdommene.
Anders knuser ruta og sammen med Even klarer han å stikke av. Simen, derimot, faller og ødelegger ankelen. Den gamle mannen, som egentlig har navnet Gregers Berge, tar ham med inn i sin koselig innredede stue, og klarer på mystisk vis å behandle ankelen med noen fingerbevegelser og en kopp varm kakao – eller sjokolade som originalen selv retter det til.
Gregers og Simen blir enige om at Simen skal jobbe litt hos Gregers for å gjøre opp for det knuste vinduet – låven kunne for eksempel trenge et strøk maling. Men egentlig blir simen lært opp til å bli en ekte magiker, som kan utføre eldgamle, fantastiske kunster. Men de må være raske, en organisasjon kalt Nimrod, finner snart ut hvor den siste magiker holder til. De svarte bilene til organisasjonen kjører rundt i Kløfta og er ikke langt vekk fra der Simen og Gregers holder til.
Magiker-opplæringen tar mye tid, og Simen henger stadig mindre med vennene. Samtidig prøver Simen å få den vakre Margrete sin oppmerksomhet. Hun blir tydelig mer og mer forelsket i bestekompisen, men når Simen bryter regelen om å ikke bruke magi andre steder enn Gregers' eiendom, kommer Nimrod nærmere det gamle huset på enden av Gamlevegen.

Virkelighetsspill

Forfatteren, Sigbjørn Mostue, er selv oppvokst på Kløfta og kjenner godt til området. Den siste magiker, er som de tidligere bøkene, knyttet godt opp mot virkeligheten, noe som gjør det hele mye mer spennende og mystisk. I boka kommer det for eksempel frem at magikeren Gregers Berge tidligere het «Jabir» – Jabir Ibn Hayyan. Da er det kanskje ikke tilfeldig at denne gamle filosofen er kjent under sitt latinske navn Geber, som blir nettopp Berge om en stokker litt om på bokstavene. Andre kjente filosofer og kjente karakterer blir også dratt med i handlingen. Den kjente Walt Disney blir for eksempel omtalt som en tidligere magiker, noe som «gjenspeiles» i filmene hans.
Det skal også ha vært en original, lik Gregers – som blant ungdommene i boka kalles Indianeren, som tidligere bodde på enden av Gamlevegen. Med sitt spesielt lange, hvite hår og hatt skildres Gregers på samme måte som den noe spesielle mannen som tidligere bodde på Kløfta. Denne mannen ble blant befolkningen kalt Jordbærgubben – det er usikkert om Indianeren også var et kallenavn som ble brukt, eller om dette er noe forfatteren har funnet opp i fantasi-fortellingen.
Bolkesjø

Bolkesjø er en innsjø og et turiststed i Notodden kommune i Telemark. Bolkesjø ligger i bygda Gransherad langsmed fylkesvei 37. 
Eldste kjente opptegnelse av stedsnavnet er som «Balkesio» i 1434.

Bolkesjøhotellene

Bolkesjø turisthotell ble åpnet i 1881 der det hadde vært drevet skysstasjon siden 1624. I 1893 stod en ny hotellbygning ferdig, tegnet i dragestil av Herman Backer, som tidligere hadde utformet blant annet Frognerseteren. Det ble åpnet enda et hotell i 1896, Grand Bolkesjø Hotell. Dette brant ned i 1940, men gjenoppstod under navnet Uppigard Bolkesjø. De eldste bygningene ble erstattet med nybygg i 1966, og dragestilbygningen ble revet i 1978. Året etter stod enda et nybygg ferdig. Fra 1983 ble begge hotellene ved Bolkesjø drevet sammen som Bolkesjøhotellene. Det var Telemarks største hotell inntil det gikk konkurs i 2008. Hotellet ble drevet fram til 2011. Stolheisene og hotellet er i dag stengt.
Skysstasjonen og bolkesjøhotellene lå ved den eneste helårsveien til Rjukan i nabokommunen Tinn hvis en kom østfra, inntil Tinnsjøveien på vestsiden av Tinnsjøen mellom Gransherad og Mæl åpnet 1992. De første turistene stoppet på vei til attraksjonene Gaustatoppen og Rjukanfossen i Tinn. Seinere førte industrialiseringa i Notodden og Vestfjorddalen til økt trafikk ved hotellene. Etter andre verdenskrig oppstod masseturismen og Bolkesjø ble et vintersportssted.
Bolkesjø hotell er også kjent for å ha vært åstedet for Fremskrittspartiets landsmøte 1994 der det var bitter strid mellom partiets liberalistiske og tradisjonalistiske fløy. Møtet ble seinere spøkefullt omtalt som «Dolkesjø».